ครม.เห็นชอบแก้กม.กรมศุล
ครม. เห็นชอบ แก้กฎหมายกรมศุล แก้ปัญหาทับซ้อน&nbsp; เตรียมดันเข้าสภาเร็วๆ นี้
22 ก.พ. 2554

ครม. เห็นชอบ แก้กฎหมายกรมศุล แก้ปัญหาทับซ้อน  เตรียมดันเข้าสภาเร็วๆ นี้
นายประดิษฐ์ ภัทรประสิทธิ์ รมช. คลัง กล่าวภายหลังการประชุมคณะรัฐมนตรี (ครม.) ว่า ที่ประชุมครม.เห็นชอบร่างแก้ไขเพิ่มเติมพ.ร.บ.ศุลกากรพ.ศ. 2469 ในมาตรา 102 โดยมีการเแก้อัตราส่วนเงินสินบนรางวัล โดยได้มีการตัดเงินรางวัลส่วนแบ่งค่าปรับให้กับบุคคลภายนอกและเจ้าหน้าที่ศุลกากรลงจาก25%เป็น 15%  และกำหนดเพดานสูงสุดไม่เกิน 5 ล้านบาทต่อคดี เช่นเดียวกับเงินสินบนที่ให้ส่วนแบ่งค่าปรับที่ 30%  แต่ลดเพาดานเงินรางวัลสูงสุดไม่เกิน 10 ล้านบาทต่อคดี ซึ่งการแก้ไขกฎหมายครั้งนี้ ได้มีการหารือกับภาคเอกชนทั้งไทยและต่างประเทศแล้ว และจะทำให้สามารถขจัดปัญหาทับซ้อนในกรมศุลกากรได้ โดยหลังจากนี้ จะส่งให้กฤษฎีกาตรวจร่างกฎหมายดังกล่าว และส่งให้รัฐสภาเป็นผู้พิจารณาให้ทันในสมัยประชุมนี้ เพื่อให้มีผลบังคับใช้โดยเร็ว                 
ทั้งนี้ การแก้กฎหมายดังกล่าว รัฐบาลไม่เสียรายได้ใดๆ  แต่จะได้รับประโยชน์ที่ทำให้การดำเนินธุรกิจของภาคเอกชนเป็นไปด้วยความสะดวกมากขึ้น ซึ่งจะทำให้เศรษฐกิจของประเทศดีขึ้น เนื่องจาก 70% ของการเติบโตของประเทศมาจากการนำเข้าและส่งออกเป็นหลัก โดยกระบวนการเหล่านี้ต้องดำเนินการผ่านกรมศุลกากรสำหรับร่างพ.ร.บ.กรมศุลฉบับใหม่นี้ ได้แก้ไขเพิ่มเติมอัตราโทษปรับไว้ที่ 0.5-4 เท่าของราคาสินค้ารวมอากร แทนการถูกปรับที่ 4 เท่าของมูลค่าสินค้าเช่นในปัจจุบัน  ทั้งนี้ ปีที่ผ่านมา กรมศุลกากรได้จ่ายค่าสินบนและรางวัลนำจับไปแล้ว 800-1,000ล้านบาท โดยแบ่งจ่ายให้กับเจ้าหน้าที่กรมศุลกากร 40% และบุคคลภายนอก60%